**INTRODUCERE**

Teritoriul GAL Segarcea reprezinta o grupare omogena de 12 comunitati locale care impartasesc o identitate comuna bazata pe un sentiment de apartenenta la acelasi mediu natural, economic, social si cultural. GAL Segarcea reprezintă un parteneriat între administraţiile publice locale, agenţii economici şi reprezentanţii societăţii civile din zonă, în cadrul căruia sunt reprezentate principalele domenii specifice de dezvoltare a zonei. Potentialul teritoriului GAL urmeaza sa fie pus in valoare de membrii care au optat sa se asocieze, pentru dezvoltarea durabila a comunitatilor lor. In tot acest demers, exista credinta ca locuitorii acestor comunitati sunt si vor fi receptivi la transformarile care vor imbunatati calitatea vietii. Impreuna vor decide solutiile pentru nevoile identificate. Experienta dobandita reflectata la nivel national, in perioada LEADER 2007-2013, a evidentiat ca dezvoltarea integrata si in parteneriat este esentiala deoarece grupul tinta si obiectivele raspund necesitatilor unei arii extinse.

Noua programare LEADER 2014-2020 va duce la consolidarea coerentei teritoriale si implementarea de actiuni integrate, ce pot conduce la diversificarea si dezvoltarea economiei rurale, in folosul comunitatilor. Astfel, SDL prezinta actiunile pe care grupul de actiune locala le va initia pentru a crea conditiile necesare dezvoltarii viitoare a teritoriului acoperit si releva proiectele si oportunitatile pe care le ofera masura LEADER. SDL prezinta o viziune clara a principalelor directii de dezvoltare care ar trebui urmate in teritoriul GAL:

* Creşterea competitivităţii exploataţiilor agricole în curs de restructurare şi creşterea viabilităţii economice a fermelor de semi-subzistenţă;
* Incurajarea fenomenului de asociere pentru creşterea competitivităţii sectoarelor agricole;
* Creşterea competitivităţii produselor agricole, dezvoltarea produselor şi mărcilor locale pentru produse competitive pe piaţa naţională;
* Protejarea mediului şi implementarea acţiunilor pentru conservarea patrimoniului natural;
* Infiinţarea de IMM-uri pentru dezvoltarea de activităţi non-agricole şi servicii pentru populaţia rurală si investiţii în activităţi non-agricole productive;
* Imbunatatirea infrastructurii fizice de baza;
* Pastrarea şi valorificarea patrimoniului cultural, natural şi turistic;
* Facilitarea accesului la servicii de bază a grupurilor minoritare și vulnerabile izolării/excluziunii sociale, prin dezvoltarea unor instrumente de integrare socială și economică;
* Reducerea numărului de persoane aflate în risc de sărăcie și excluziune socială din comunitățile rurale marginalizate (roma și non-roma), cu accent pe cele cu populație aparținând minorității roma.

În contextul specific teritoriului pe care îl reprezintă, un astfel de parteneriat va aduce o serie de avantaje precum: viziunea şi abordarea unitară, consolidarea relaţiilor deja existente în teritoriu şi optimizarea unor fluxuri (de populaţie, de forţă de mucă, de resurse, financiare, de cunoştinţe, etc) din cadrul acestuia, care să permită eliminarea disparităţilor teritoriale şi dezvoltarea coerentă a zonei, consolidarea rolului acestui ansamblu teritorial la nivel regional şi optimizarea relaţiilor cu teritoriile învecinate.

Aceste directii sunt aliniate strategiilor de dezvoltare regionala si nationala, dar si directivelor, valorilor si principiilor europene. Este foarte important ca efortul de elaborare a strategiei sa fie urmat de asumarea publica si constienta a acesteia. Consultarea publica a asigurat faptul ca au fost corect identificate elementele ce corespund viziunii GAL si a ajutat la consolidarea scopurilor si obiectivelor strategice. Acestea traseaza principalele atribute ale actiunii GAL pentru gasirea celor mai potrivite directii de dezvoltare care, odata implementate, vor schimba in mai bine viata locuitorilor teritoriului.

Strategia GAL Segarcea pentru 2014 – 2020 isi propune sa aduca toti factorii implicati in indeplinirea sa la o stare de colaborare sub o aceeasi viziune, pentru utilizarea cu un mai mare folos a resurselor proprii, cat si a celor ce pot veni din exteriorul teritoriului acoperit de parteneriat.

Nu in ultimul rand, GAL Segarcea intentioneaza sa intreprinda actiuni de cooperare prin sub-masura 19.3 „Pregatirea si implementarea activitatilor de cooperare ale Grupului de Actiune Locala”. Intentiile de cooperare in cadrul GAL vizeaza structuri similare din tara si din alte state membre ale Uniunii Europene. Rezultatele asteptate vizeaza inovaţia în zonele rurale ce poate implica transferul şi adaptarea acesteia, modernizarea formelor tradiţionale de know-how sau descoperirea de noi soluţii la problemele rurale persistente pe care alte instrumente nu au reuşit să le rezolve într-un mod durabil şi satisfăcător.

Activitatile privind cooperarea vor putea include printre altele: promovarea unor produse, practici, procese si tehnologii noi; organizarea unor procese de lucru comune, prin partajarea echipamentelor și resurselor; crearea unor lanțuri scurte alimentare și a unor piețe locale; promovarea grupurilor si organizatiilor de producători; actiuni care sprijina grupurile vulnerabile; activități culturale comune care contribuie la obiectivele SDL. Actiunile de cooperare vor contribui la obiectivele din strategia de dezvoltare locala si vor fi pe deplin integrate in specificul teritoriului, atingand totodata aspecte legate de dezvoltarea durabila.

Asadar, abordarea LEADER in general si strategia de dezvoltare locala plasata sub responsabilitatea comunitatii in particular va incuraja teritoriului GAL sa exploateze modalitati noi prin care sa devina sau sa ramana competitiv, sa isi valorifice bunurile si resursele la maxim, sa depaseasca marea discrepanta fata de gradul de dezvoltare a mediului urban. LEADER contribuie la imbunatatirea calitatii vietii in zonele rurale, atat pentru familiile de agricultori cat si pentru populatia rurala in sens larg.